38-årige Mads Bang Pedersen bliver fra 1. november ledende koordinator i Nordkraft i Aalborg. Han kommer til at være et omdrejningspunkt i en stor del af aktiviteter i fællesområderne i Nordkraft. Igennem 18 år har Mads Bang Pedersen arbejdet med kulturelle aktiviteter. Han er erfaren i at organisere og koordinere større arrangementer og er for eksempel tæt involveret i Filmkraft, den årligt tilbagevendende kortfilmfestival i Aalborg. - Vi har valgt Mads Bang Pedersen, fordi vi mener, at han er den rette til at samle beboerne i Nordkraft om at bruge husets fællesarealer på en måde, der giver både mening og forretning for dem alle. Mads kan få ting til at ske og har netop fokus på de processer, der får et netværk som de forskellige kultur- og fritidstilbud i Nordkraft tilat fungere bedst muligt, siger kultur- og fritidschef Lis Rom Andersen.

Opsummering:
Fra 1. november starter Mads Bang Pedersen som ledende koordinator i Nordkraft.